**GOODYEAR FUELMAX ENDURANCE: NOVA VEČNAMENSKA LINIJA PNEVMATIK**

**OSNOVNI PODATKI O PNEVMATIKI GOODYEAR FUELMAX S ENDURANCE - ZA VODILNO OS**

**Tehnologija IntelliMax Rib**

Preizkušena **tehnologija** **IntelliMax Rib**se uporablja v povezavi z optimizirano širino reber in geometrijo kanalov.[[1]](#footnote-1)​

Kako deluje

Ojačevalni mostički v ramenskih kanalih se na naležni površini pri kotaljenju pnevmatike povežejo. Zunanja rebra se medsebojno podpirajo, kar ustvarja bolj čvrst dezen na ramenskem delu. To zmanjšuje obrabo pri vožnji izven avtoceste.

Ključne prednosti

* Enakomernejša obraba in večja odpornost proti poškodbam.
* Velik kilometrski potencial.
* Primerno tako za glavne kot tudi za regionalne ceste.

**Povečan volumen obrabljive gume**

* 1,2 mm globlja tekalna plast pri 315/70R22.5 (v primerjavi s FUELMAX S GEN-2).
* Visoko razmerje med stično površino in kanali.

Kako deluje

* Globlja tekalna plast pomeni večji volumen obrabljive gume in boljši oprijem v pozni življenjski dobi pnevmatike.
* Velika naležna površina preprečuje premike tekalne plasti in ohranja majhen kotalni upor.

Ključne prednosti

* Velik kilometrski potencial.
* Boljši oprijem do pozne življenjske dobe pnevmatike.

**Zmesi**

* Zmes tekalne plasti, ki omogoča prihranek pri gorivu in je zelo odporna proti obrabi.
* Zmes bočnice z manjšim kotalnim uporom1.

Kako deluje

* Zmes tekalne plasti z majhno histerezo zmanjšuje segrevanje in energetske izgube, ki jih povzročajo sile obremenitve.
* Nova bočnica kompenzira energetske izgube, ki jih povzročata upogibanje in deformacija bočnice pri vožnji izven avtoceste.

Ključne prednosti

Majhen kotalni upor v kombinaciji z večjo odpornostjo tekalne plasti zmanjšuje obrabo in tako omogoča številne prevožene kilometre.

**RFID**Oznake RFID so sestavni del vseh Goodyearovih pnevmatik zadnje generacije, vključno s pnevmatikami FUELMAX ENDURANCE. ​

Kako deluje

* Oznaka RFID je vgrajena v pnevmatiko in omogoča enostavno identifikacijo ter možnost povezave s sistemi za upravljanje in sledenje pnevmatik, kot je FleetOnlineSolutions.
* RFID v skladu s standardom ISO vsebuje informacije, ki jih določa šifrirni sistem SGTIN 96.

Ključne prednosti

* S pomočjo čitalnika RFID lahko pnevmatike na podlagi individualnih serijskih številk komunicirajo z omrežjem v oblaku, kar omogoča učinkovito upravljanje pretoka pnevmatik.
* Prednost predstavlja tudi zaščita pred krajo, saj so te pnevmatike enostavno sledljive.

**OSNOVNI PODATKI O PNEVMATIKI GOODYEAR FUELMAX D ENDURANCE - ZA POGONSKO OS**

**Zmes**

* Zmes tekalne plasti, ki omogoča prihranek pri gorivu in je zelo odporna proti obrabi.
* Zmes bočnice z manjšim kotalnim uporom1.

Kako deluje

* Zmes tekalne plasti s posebnim postopkom vulkanizacije zmanjšuje segrevanje in energetske izgube.
* Zmes bočnice kompenzira energetske izgube, ki jih povzroča deformacija pri vožnji izven avtoceste.

Ključne prednosti

Majhen kotalni upor v kombinaciji z večjo odpornostjo tekalne plasti proti obrabi za številne prevožene kilometre.

**Dezen tekalne plasti**

* Usmerjeni dezen tekalne plasti.
* Vezni mostički v ramenskih rebrih stabilizirajo bloke in povečujejo bočno stabilnost.

Kako deluje

* Usmerjeni dezen izboljšuje oprijem, odvajanje vode, drenažo in samočiščenje pnevmatike.

Ključne prednosti

* Odličen oprijem in nizka raven hrupa.
* Enakomerna obraba in porazdelitev pritiska naležne površine na podlago.
* Povečana odpornost proti poškodbam in kilometrski potencial na medregionalnih cestah.

**Lamele in kanali**

* Številne globoke lamele.
* Globoki središčni kanali z veznimi mostički in izpopolnjenim dnom v obliki krogle.
* Široki ramenski kanali in radialne lamele v ramenskih blokih.

Kako deluje

* Raznolike lamele in kanali ustvarjajo številne oprijemne robove, kar v pozni življenjski dobi pnevmatike povečuje oprijem, kar je še posebej uporabno na regionalnih cestah v spolzkih razmerah.
* Kanali z okroglim dnom se ob obrabi odprejo in ustvarijo nove strukture za oprijem v pozni življenjski dobi pnevmatike, tudi če je že 75 odstotkov obrabljena.

Ključne prednosti

* Odličen oprijem na vseh cestah in ob vsakem vremenu.
* Uporaba skozi celo leto in oznaka 3PMSF na vseh dimenzijah.

**Sonaravnost**

FUELMAX D ENDURANCE je na voljo tudi kot premium TreadMax pnevmatika, obnovljena z vulkanizacijo v kalupu.

Kako deluje

* Obnovljene pnevmatike TreadMax v primerjavi z novimi pomenijo prihranek virov in energije, zagotavljajo pa enako zmogljivost po precej nižji ceni.

Ključne prednosti

* Sonaravnost v krožnem gospodarstvu s pomočjo Goodyearovega koncepta več življenj, ki omogoča tudi do 25 odstotkov več prevoženih kilometrov.
* Zmanjšanje stroškov, ki ga prinašajo za 30 odstotkov nižji stroški za pnevmatike.​

**GOODYEAR FUELMAX ENDURANCE – DIMENZIJE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| IME DEZENA PNEVAMTIKE | DIMENZIJA \* | INDEKS NOSILNOSTI/HITROSTI 1 | INDEKS NOSILNOSTI/HITROSTI 2 | IZKORISTEK GORIVA | OPRIJEM NA MOKRI PODLAGI | EMISIJE HRUPA (RAZRED/dB) | OPRIJEM V SNEGU (3PMSF) | INDEKS OPRIJEMA NA LEDU\*\* | RFID |
| FUELMAX S ENDURANCE | 315/80 R 22.5 | 156/150 L | 154/150 M | \*\* |  |  |  | - |  |
| FUELMAX S ENDURANCE HL  | 315/70 R 22.5 | 156/150 L |  | B | B | A 71 |  | - |  |
| FUELMAX S ENDURANCE  | 385/65 R 22.5 | 160 K | 158 L | \*\* |  |  |  | - |  |
| FUELMAX S ENDURANCE | 385/55 R 22.5 | 160 K | 158 L | B | B | A 71 |  | - |  |
| FUELMAX D ENDURANCE | 315/80 R 22.5 | 156/150 L | 154/150 M | \*\* |  |  |  | - |  |
| FUELMAX D ENDURANCE  | 315/70 R 22.5 | 154/148 L | 152/148 M | B | B | B 74 |  | - |  |

\* nadomešča dezen FUELMAX GEN-2

\*\* v razvoju

RFID: identifikacija z radijskimi frekvencami

1. Na določenih dimenzijah. [↑](#footnote-ref-1)